CELEX: 62013TN0611
Language: sk
Date: 2013-11-21 00:00:00
Title: Vec T-611/13: Žaloba podaná 21. novembra 2013 — Australian Gold/ÚHVT — Effect Management & Holding (HOT)

25.1.2014   
            
            
               SK
            
            
               Úradný vestník Európskej únie
            
            
               C 24/34
            
         Žaloba podaná 21. novembra 2013 — Australian Gold/ÚHVT — Effect Management & Holding (HOT)
   (Vec T-611/13)
   2014/C 24/63
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Australian Gold LLC (Indianapolis, Spojené štáty) (v zastúpení: A. von Mühlendahl a H. Hartwig, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Effect Management & Holding GmbH (Vöcklabruck, Rakúsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 10. septembra 2013 vo veci R 1881/2012-4,
            
         
               —
            
            
               zaviazal žalovaného a prípadne ďalšieho účastníka konania pred odvolacím senátom na náhradu trov tohto konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka obsahujúca slovný prvok „HOT“ pre výrobky zaradené do tried 3, 5, 16 a 25 — medzinárodný zápis, v ktorom je vyznačená Európska únia č. 797277.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti ochrannej známky Spoločenstva: žalobkyňa.
   
      Odôvodnenie návrhu na vyhlásenie neplatnosti: dôvody uvedené v článku 52 ods. 1 písm. a) v spojení s článkom 7 ods. 1 písm. b) a c) nariadenia o ochrannej známke Spoločenstva.
   
      Rozhodnutie zrušovacieho oddelenia: čiastočné vyhovenie návrhu na vyhlásenie neplatnosti.
   
      Rozhodnutie odvolacieho senátu: čiastočné zamietnutia odvolania.
   
      Dôvody žaloby: porušenie článku 52 ods. 1 písm. a) v spojení s článkom 7 ods. 1 písm. b) a c) a článkom 8 ods. 3 nariadenia o ochrannej známke Spoločenstva.